stanford-oval/wikipedia huggingface dataset:
לואיס מייה
קריירת אימון

בעונת 2006/2007 אימן את פוסול מהליגה השלישית בה רשם את אחת העונות המוצלחות בתולדות המועדון הצנוע. בתום העונה הזמין אותו מיכאל לאודרופ, לצידו שיחק מספר עונות בברצלונה ובריאל מדריד, לשמש כעוזרו באימון חטאפה ועונת 2007/2008 עברה עליו כשהוא בחטאפה. בסיומה מונה למאמן נבחרת הנוער של ספרד.
באליפות אירופה בכדורגל עד גיל 19 בשנת 2009 לא הצליח להוביל את קבוצתו למעבר של שלב הבתים. הקמפיין של 2010, שנערך בצרפת, היה מוצלח יותר והנבחרת הספרדית הגיעה למשחק גמר אך אז הפסידה לנבחרת המארחת. ב-2010 השתתפה נבחרתו גם במשחקי הים התיכון, והפעם זכתה בגביע כשהיא גוברת על איטליה בגמר 1-2. מייה אימן גם את נבחרת ספרד עד גיל 20 והשתתף איתה באליפות העולם עד גיל 20 של שנת 2009 שהתקיימה במצרים, בה הודחה הנבחרת הספרדית בשלב שמינית הגמר.
ב-2010 עבר לאמן את נבחרת ספרד עד גיל 21. אף על פי שהנבחרת הספרדית סיימה רק שנייה במוקדמות אליפות אירופה עד גיל 21, בהן אימן אותה חואן רמון לופס קארו, צמד ניצחונות על קרואטיה בשלב הפלייאוף העניקו לספרדים כרטיס לטורניר שהתקיים בדנמרק. בטורניר עצמו ניצחה ספרד בכל המשחקים מלבד אחד, נגד אנגליה שהסתיים בתיקו, וזכתה בגביע.
לאחר שהנבחרת הספרדית נכשלה תחת מייה באולימפיאדת לונדון ב-2012, והודחה כשסיימה אחרונה בשלב הבתים, פוטר מייה מתפקידו.
בפברואר 2013 מונה למאמן קבוצת אל-ג'זירה מאיחוד האמירויות הערביות, אך סיים את תפקידו בקבוצה עוד באותה השנה.
תארים > כשחקן

אליפות ספרד: 1984/1985
גביע אופ"א: 1988/1989
גביע המלך הספרדי: 1989/1990
הסופר קאפ הספרדי: 1990, 1993
גביע המלך: 1992/1993
אליפות ספרד: 1994/1995, 1996/1997
גביע האינטרטוטו: 1998
גביע המלך: 1998/1999
הסופר קאפ הספרדי: 1999
פרס דון בלון לפריצת העונה בליגה הספרדית: 1988/1989
תארים > כמאמן

משחקי הים התיכון: 2009
אליפות אירופה בכדורגל עד גיל 21: 2011
נבחרת ספרד הצעירה, אלופת אירופה עד גיל 21 לשנת 2011
לואיס ליקי

ערך זה עוסק בארכאולוגי בריטי. אם התכוונתם למדענית, ראו .
| --- | --- |

 לידה:  7 באוגוסט 1903 ניירובי, קניה 
 פטירה:  1 באוקטובר 1972 (בגיל 69) לונדון, הממלכה המאוחדת 
 שם לידה:  Louis Seymour Bazett Leakey 
 ענף מדעי:  ארכאולוגיה, פלאואנתרופולוגיה
 מקום מגורים:  הממלכה המאוחדת, קניה
 מקום לימודים:  קולג' סנט ג'ון  ויימאות' קולג' 
 מוסדות:  אוניברסיטת קיימברידג'  מוזיאון קורידון 
 פרסים והוקרה:  מדליית וגה (1963)  מדליית האברד (1962)  מדליית פרסטוויץ' (1969)  מדליית המייסדים (1964)  ההרצאות לזכר סילימאן (1963) 
 בן או בת זוג:  מרי ליקי (25 בדצמבר 1936–1 באוקטובר 1972)  הנרייטה ליקי (1928–?) 
 צאצאים:  ריצ'רד ליקי, Priscilla Muthoni Avern Leakey, ג'ונתן ליקי, פיליפ ליקי, קולין ל. א. ליקי 
 הערות:  אבא של ריצ'רד ליקי
 תרומות עיקריות
 עבודתו בתחום התפתחות האדם באפריקה, גילוי שלדים של אדם ניאנדרתלי, גילוי כלי אבן מתקופת האבן הקדומה
 
לואיס סימור באזט ליקי (באנגלית: Louis Seymour Bazett Leakey‏; 7 באוגוסט 1903 - 1 באוקטובר 1972) היה ארכאולוג ופלאואנתרופולוג קנייתי ממוצא בריטי, שזכה להכרה בזכות עבודתו בתחום התפתחות האדם ביבשת אפריקה.
חייו

ליקי נולד בעיירה קבטה שבקניה, למשפחה ממעמד בינוני. כל ילדותו עברה עליו באפריקה. כשגדל התעניין בבני הקיקויו, אחת מהקבוצות האתניות בקניה, ודיבר את שפתם ברהיטות כמו אנגלית. בגיל 13, לאחר שגילה במקרה כלי אבן עתיקים, החל לפתח את התעניינותו בארכאולוגיה, שנמשכה לאורך כל חייו. ליקי עבר לאנגליה, למד ארכאולוגיה באוניברסיטת קיימברידג' וסיים את הלימודים שם בשנת 1926. לאחר הלימודים, הוא גילה מספר שלדי אדם ואדם ניאנדרתלי באזור השבר הסורי-אפריקני, וניסה למיין את השלדים שמצא ולהבין את קשרם האבולוציוני לאדם המודרני. בין גילויו החשובים היה הפרנטרופוס, מן הומיניד חסון.
במסגרת עבודתו, בניסיון לגלות מידע על מוצא האדם המודרני, עסק בחקר קופים, בעיקר שימפנזות ואורנגאוטנים, באפריקה. במסגרת מחקרים אלה, 'גילה' ליקי את ג'יין גודול, תמך בה, ועזר לה ללמוד ולעלות במעמדה כחוקרת פרימטים.
לואיס ליקי התחתן עם מרי ליקי, שגילתה תגליות ארכאולוגיות חשובות ביותר על תקופת האבן הקדומה.
בנם הוא הפלאואנתרופולוג ריצ'רד ליקי.
לואיס ליקי מת בשנת 1972 כתוצאה מהתקף לב.
בתרבות

בסדרת הטלוויזיה המפץ הגדול, שמו האמצעי של אחד מהדמויות הראשיות בסדרה, לאונרד הופסטטר, הוא ליקי. הוא נקרא כך מכיוון שאביו עבד עם לואיס ליקי.
ראו גם

מיני הומינידים קדומים
פלאואנתרופולוגיה
למה לי לקחת ללב

"למה לי לקחת ללב" הוא פזמון שכתבו אריק איינשטיין ושלום חנוך והלחין שלום חנוך. השיר נכלל בסרט "שבלול" שיצא לאור בשנת 1970.
רקע

השיר יצא לרדיו בקיץ 1970 והקדים את הסרט ואת האלבום בהם נכלל. הוא הפך במהירות ללהיט. השיר נכלל בסרט "שבלול" שיצא למסכים באוקטובר 1970 ונכלל באלבום שיצא בעקבותיו. במצעד הפזמונים העברי השנתי של קול ישראל לשנת התש"ל (1970) הגיע השיר למקום השני.
השיר כולל חמישה בתים: שני הבתים הראשונים מינוריים, ובבית השלישי יש מעבר לקצב הרוק. בשני הבתים האחרונים ישנה חזרה לצליל מינורי.
להקת הצ'רצ'ילים הקליטה ב-1971 גרסה אנגלית לשיר. את המילים כתב רוב הכסלי, והשיר נקרא "Danielle Sanders Walks Through The Park".
היו שטענו כי קיים דמיון בלחן בין "למה לי לקחת ללב" ובין "You Never Give Me Your Money" של החיפושיות שיצא לאור באלבומם Abbey Road בספטמבר 1969.
מבצעים בצוותא

במשפט פלילי, מבצעים בצוותא הם שותפים לביצוע עבירה, שעושים פעולות ממשיות כדי לבצע את העבירה. בשונה ממשדל וממסייע שנחשבים לשותפים עקיפים בעבירה, מבצע בצוותא הוא מי שנחשב לשותף ישיר בביצוע העבירה.
דוגמה קלאסית להמחשת ההגדרה של ביצוע בצוותא היא של צוות שודדי בנק: אם א' מנטרל את השומר בכניסה; ב' מכוון אקדח לכיוון הבנקאי; ג' לוקח את הכסף מהקופה; וד' הוא הנהג של רכב המילוט - ארבעתם עשויים להיחשב למבצעים בצוותא של עבירת השוד, כך שלכל אחד מהם אחריות מלאה על ביצוע העבירה, אף על פי שאף אחד מהם לא ביצע את כל הרכיבים של העבירה.
ההגדרה של השותפים לפעילות עבריינית כמבצעים בצוותא מאפשרת להתייחס לפעולה העבריינית בכללותה, ולא להתייחס אך ורק לפעולות הספציפיות שכל שותף נקט בהן. גם מי שמעשיו כשלעצמם לא מוגדרים כעבירה פלילית יכול להיחשב כמבצע בצוותא של עבירה אם הוא נוטל בביצועה חלק ממשי.
ביהדות

פרק זה לוקה בחסר. אנא תרמו לוויקיפדיה ו.
בהלכות שבת, קיים הכלל "שניים שעשאוה פטורים", על פיו שניים שביצעו יחד אחת מל"ט מלאכות שבת, פטורים מעונש מן התורה, אם כי מלאכה זו עדיין אסורה, לפחות מדרבנן. דין זה נדרש בתלמוד מהפסוק האמור בקורבן חטאת: ”וְאִם נֶפֶשׁ אַחַת תֶּחֱטָא בִשְׁגָגָה מֵעַם הָאָרֶץ בַּעֲשֹׂתָהּ אַחַת מִמִּצְו‍ֹת יְהוָה אֲשֶׁר לֹא תֵעָשֶׂינָה” (ויקרא, ד', כ"ז).
רש"י כתב שטעם הפטור הוא משום 'דלאו אורחיה בהכי', כלומר שלא מקובל ששני אנשים מבצעים יחד מלאכה. לפי זה ייתכן שהפטור קיים רק בהלכות שבת, בהם קיים עונש רק על מלאכת מחשבת, שבהגדרתה כלולה הדרישה שהמלאכה תתבצע כפי המקובל, ולא בשינוי.
במשפט האנגלי

מקרה המשמש כדוגמה לאבסורד שניתן להגיע אליו על פי ההגדרה של ביצוע בצוותא היה בהרשעתו של דרק בנטלי (אנ') ברצח באנגליה בשנת 1952. בנטלי, שהיה אדם מעורער בנפשו, שהה במעצר משטרתי כאשר חברו כריסטופר קרייג ירה למוות בשוטר. העילה להרשעתו של בנטלי ברצח הייתה האמירה שלו לקרייג לפני הרצח: ”Let Him Have It (תן לו לקבל את זה)”, שפורשה כפעילות ממשית שלו לביצוע הרצח. קרייג עצמו היה קטין ולכן נידון למאסר בלתי מוגבל "להנאתה של הוד מלכותה (אנ')", אך בנטלי נידון לעונש מוות ונתלה.
המקרה של בנטלי עורר מחאה ציבורית רחבה, ובעקבותיה נקבעה הגדרה של המתה באחריות מופחתת (אנ') ב-1957. לבסוף הביאה המחאה לביטול עונש המוות באנגליה (אנ'). ב-1991 הוקרן הסרט Let Him Have It (אנ') המבוסס על סיפורו של בנטלי. בשנת 1998 טוהר שמו של בנטלי והרשעתו ברצח בוטלה.
במשפט הישראלי

לאחר תיקון מס' 39 לחוק העונשין הוגדרו המבצעים בצוותא כך:
המשתתפים בביצוע עבירה תוך עשיית מעשים לביצועה, הם מבצעים בצוותא, ואין נפקה מינה אם כל המעשים נעשו ביחד, או אם נעשו מקצתם בידי אחד ומקצתם בידי אחר.
היסוד הנפשי הנדרש לביצוע בצוותא מורכב מכמה רכיבים: על המבצע בצוותא להיות מודע לחלקו בעבירה, לחלקם של המבצעים הנוספים ולמזימה העבריינית בכללותה.
במשפט הישראלי > ההבדלים בין מבצע בצוותא לצדדים אחרים לעבירה

ההבחנה בין מבצעים בצוותא לבין סוגים אחרים של צדדים לעבירה נדרשת כיוון שיש הבדלים בין הדין של מבצעים בצוותא לסוגים האחרים:
העונש על סיוע הוא עד מחצית מהעונש המקסימלי של העבירה, ואילו העונש על ביצוע בצוותא שווה לעונש המקסימלי של העבירה.
ביחס לעבירה נוספת לא מתוכננת שאחד מהעבריינים ביצע - יש הבדל ביסוד הנפשי המיוחס לשותפים לעבירה המקורית: מי שמוגדר כמסייע או כמשדל נחשב כרשלן, ואילו המבצע בצוותא נחשב כאדיש. לדוגמה: כאשר צוות שודדים החליט לשדוד בנק, ובמהלך השוד אחד מהם רצח את השומר - השודדים שייחשבו למסייעים או למשדלים יואשמו בגרימת מוות ברשלנות, בעוד השודדים שייחשבו למבצעים בצוותא יואשמו ברצח.
בפסק דין שניתן בעניינו של הרב עוזי משולם, נקבע כי אין צורך בנוכחות פיזית של המבצע בצוותא במקום בו בוצעה העבירה. המבחן העיקרי הוא מבחן השליטה הפונקציונלית: כיוון שגורל הביצוע כולו היה נתון בידיו של הרב משולם - הוא נחשב למבצע בצוותא. בנוסף, עלתה בפסקת הדין דוקטרינת רב העבריינים, לפיה כאשר מדובר במי שעומד בראש הפירמידה של ביצוע העבירה - הוא ייחשב מבצע בצוותא גם אם לא ביצע אף מעשה בעצמו:
נדע מכאן, כי סיווגו של הרב-מוח כמשדל, עושה אותו עבריין זוטר למבצע בצוותא. הנקבל כי
הרב-מוח יהא זוטר ל"חייליו" עושי-דברו? אכן, אם הרב-מוח אכן רב-מוח הוא - שבלעדיו לא יוכל תמנון השותפות לעבירה להניע את זרועותיו - יקשה עלינו לקבל כי אחריותו תהא פחותה מאחריות המבצע בצוותא. רוחו הרעה של המנהיג שורה על כל המבצע העברייני; מוחו מילא את הקפיץ מפעיל העבירה קודם תחילתה; ולעת עשייתה של העבירה הוא "נמצא" עם העבריינים כמבצע-בצוותא עימהם.
ראו גם

פסק דין סילגדו
הערות שוליים

↑  תלמוד בבלי, מסכת שבת, דף ג', עמוד א'; תלמוד בבלי, מסכת שבת, דף צ"ג, עמוד א'
↑  רש"י, מסכת שבת, דף צ"ב, עמוד ב', ד"ה ור' יהודה; דף צ"ג, עמוד א', ד"ה וחד
↑  ע"פ 2796/95 פלונים נ' מדינת ישראל, ניתן ב־1997
שגיאות פרמטריות בתבנית:Str right 
שגיאות פרמטריות בתבנית:Str left 
פרמטרי חובה  [ 1 ] חסרים  ], ניתן ב־9 ביולי 1997
↑   סעיף 34א לחוק העונשין, ספר החוקים הפתוח, באתר ויקיטקסט
↑  אך סבירה, ובלשון החוק "כאשר בנסיבות העניין, אדם מן היישוב יכול היה להיות מודע לאפשרות עשייתה".
↑  דנ"פ 1294/96 עוזי משולם ואחרים נ' עוזי אזולאי משולם ואחרים, ניתן ב־29 ביוני 1998
| --- | --- |
בקרת זהויות :  NLI: 987007293691005171  BnF: cb120483063 (data)  LCCN: sh85000381  NDL: 00567130 
הרב עוזי משולם בדרכו למעצר, עם מפקד מחוז תל אביב גבי לסט
לינה בן מאני

| --- | --- |

 לידה:  22 במאי 1983 תוניס, תוניסיה 
 פטירה:  27 בינואר 2020 (בגיל 36) תוניס, תוניסיה 
 מדינה:  תוניסיה 
 מקום קבורה:  בית הקברות ג'לאז 
 מעסיק:  אוניברסיטת טאפטס, אוניברסיטת תוניס 
 פרסים והוקרה:  פרס השלום ע״ש שון מקברייד (2012) 
 
לינה בן מאני (בערבית: لينا بن مهني; 22 במאי 1983 - 27 בינואר 2020)  הייתה פעילת אינטרנט תוניסאית, בלוגרית ומרצה לבלשנות באוניברסיטת תוניס. היא זכתה להכרה בינלאומית על עבודתה במהלך המהפכה התוניסאית 2011 ובשנים שלאחר מכן.
אקטיביזם > בלוגרית בעלת שם

ב-2007 השיקה בן מאני את הבלוג שלה, "בניה טונסי", שמשך אליו קוראים ערבים וזרים. הבלוג של בן מאני, "בחורה תוניסאית", כתוב בערבית, אנגלית וצרפתית. בתקופת שלטונו של נשיא תוניסיה לשעבר, זין אל עבידין בן עלי, עד 2011, בן מהני הייתה אחת הבלוגריות הבודדות שהשתמשו בבלוג בשמה האמיתי במקום לאמץ שם בדוי כדי להגן על זהותה. הבלוג שלה, כמו גם חשבונות הפייסבוק והטוויטר שלה, צונזרו תחת משטר בן עלי.
בן מאני החלה לפרסם תמונות ווידאו של הפגנות ושל הפצועים ברחבי תוניסיה. מתוך מאמץ לגרום לממשלה להיות אחראית למעשיה ולאנשים שנפגעו בהתקוממויות אלו, היא ביקרה בבתי חולים מקומיים וצילמה תמונות של נפגעי המשטרה.
אקטיביזם > המהפכה התוניסאית

במאי 2010, בן מאני הייתה בין מארגני הליבה של המחאה בתוניס נגד דיכוי התקשורת והצנזורה של האינטרנט על ידי הממשלה.
בינואר 2011 סיקרה את השבועות הראשונים של המהפכה התוניסאית ממחוז סידי בוזיד בפנים המדינה. בן מאני הייתה הבלוגרית היחידה שנכחה בערים הפנימיות של קאסרין ורגאב כאשר כוחות הממשלה טבחו ודיכאו מפגינים באזור. הדיווחים והפוסטים שלה סיפקו מידע לא מצונזר לפעילים תוניסאים אחרים ולתקשורת הבינלאומית.
אקטיביזם > המשך אקטיביזם

מאז החלה המהפכה התוניסאית ועד פטירתה, בן מאני מילאה תפקיד בולט בקרב הבלוגרים והפעילים הדמוקרטיים של תוניסיה. היא השתתפה ברפורמות של הממשלה הזמנית בחוקי התקשורת והמידע, אך התפטרה זמן קצר לאחר מכן. היא המשיכה לעבוד במעקב אחר חופש העיתונות וזכויות האדם במדינה.
היא השמיעה את קולה נגד השחיתות המתמשכת במשטר התוניסאי, מתחה ביקורת על המפלגה האיסלאמיסטית Ennahda על "שיח כפול" שדגל בדעות ריאקציוניות ברשתות החברתיות בזמן שמנהיגיה הציגו תדמית שונה לתקשורת המסורתית, ודרשה את השחרור של עלא עבד אל-פתח עם מעצרו באוקטובר 2011. במאמר מערכת של CNN ב-2014, היא כתבה שפעילותה לאחר הפיכתו של בן עלי הובילה לכך שהיא קיבלה איומי מוות ודרשה הגנה צמודה של המשטרה.
בן מאני קבעה כי למהפכה של תוניסיה "אי אפשר לקרוא מהפכת אינטרנט", והתעקשה שהמהפכה נגד בן עלי התקיימה "בשטח" באמצעות הפגנות והתנגדות. היא גם הצהירה על אמונתה ש"יש לשלב פעולות בעולם הדיגיטלי עם פעולות בעולם האמיתי". היא צוטטה כאומרת: "זה לא מספיק לפרסם סטטוס, או סרטון, או לשתף האשטאג. צריך לעבוד בשטח, לפגוש אנשים ולהיות נוכח בהפגנות”.
היא המשיכה לפעול לפי האג'נדה שלה עד יום מותה. יחד עם אביה היא פתחה ביוזמה ליצירת ספריות בבתי הכלא לקידום תרבות ומלחמה בטרור. בחודשי החיים האחרונים שלה היא גינתה את מצב בתי החולים בבירת תוניסיה.
חיים אישיים

הוריה של בן מאני היו שניהם פעילים; אביה, סדיק, מורה בתיכון בערבית, שהיה אסיר פוליטי, היה ידוע בהתנגדותו לשלטון הנשיאים לשעבר זין אל עבידין בן עלי וחביב בורגיבה. הוא היה גם מייסד שותף של סניף תוניסיה של אמנסטי אינטרנשיונל. אמה אמנה הייתה חלק מתנועת התאחדות הסטודנטים. בן מאני סבלה מזאבת. ב-2007 היא עברה השתלת כליה שקיבלה מאמה והשמיעה את קולה בנוגע לחשיבותן של תרומות איברים. בשנים 2007 ו-2009, היא השתתפה במשחקי ההשתלות העולמיים, וזכתה במספר מדליות.
פרסים והכרה

דורגה 93 מבין "100 הנשים הערביות החזקות ביותר 2013", על ידי המגזין "ערביין ביזנס"
פרס שון מקברייד, לשכת השלום הבינלאומית (IPB), 2012 (בשיתוף עם Nawal El Saadawi)
דורגה 23 בין 100 הנשים הערביות החזקות ביותר 2012, על ידי המגזין "ערביין ביזנס"
פרס מינרווה, 2012
הבלוג הטוב ביותר בתחרות "פופים" לשנת 2011 מאת Deutsche Welle ב-20 ביוני 2011
ברשימת "הבלוגרים האמיצים בעולם" מאת The Daily Beast, הכוללת 17 בלוגרים, 14 בפברואר 2011
באוקטובר 2011 היא זכתה בפרס העיתונות הבינלאומי של אל מונדו על "המאבק לחופש".
ציון כבוד, פרסי הזיכרון של ג'ונאס וייס
באפריל 2011 הוענק לה פרס הבלוג הבינלאומי של דויטשה וול עבור "נערה תוניסאית" הפרסים הוענקו במסגרת פורום המדיה הגלובלי של Deutsche Welle ב-20 ביוני 2011 בבון, גרמניה. "אני אמשיך בעבודתי ואנסה להגן על פירות המהפכה", אמרה במהלך הטקס.
בשנת 2011 דווח כי בן מאני הייתה מועמדת לפרס נובל לשלום על תרומתה ופעילותה במהלך המהפכה התוניסאית, יחד עם מגיני זכויות האדם המצריים ישראא עבד אל-פתאח וואל גונים.
מוות

בן מאני נפטרה ב-27 בינואר 2020, בגיל 36, בבית חולים צ'ארלס ניקול בעיר תוניס. מותה נגרם משבץ מוחי כתוצאה מסיבוכים של מחלת הזאבת. כלי תקשורת ממדינות שונות הדגישו את הרלוונטיות של עבודתה ותרומתה למאבק זכויות האדם במדינה ובאזור.
מרגע ההודעה על מותה, פעילים מקוונים, חברי פרלמנט, דיפלומטים ונציגי החברה האזרחית הביעו את צערם. ראש הממשלה המיועד, אלייס אלפחח, שיבח את לינה בן מאני, שאותה ראה כ"אייקון התנועה האזרחית".
ראש הממשלה לשעבר, מהדי ג'ומעה, אמר: "היום, תוניסיה איבדה אישה חופשית (...) אישה חופשית שחיה חזק עד סוף ימיה".
הנצחה

ב-3 במרץ 2020 פרסם הדואר התוניסאי בול עם דיוקן שלה. הבול הוא חלק מסדרת בולים שמטרתם להוקיר את אלה שנלחמו למען חופש הביטוי, למען גישה חופשית לאינטרנט ולמען זכויות אדם.
במאי 2020, משלחת האיחוד האירופי לתוניסיה השיקה את "פרס לינה בן מאני לחופש הביטוי". הפרס יכבד את מיטב המאמרים המגינים על עקרונות וערכי הדמוקרטיה, החירויות והזכויות המשותפות לתוניסיה והאיחוד האירופי.
ספרים

נערה תוניסאית: בלוגרית לאביב ערבי (צרפתית), טוניס: Indigene, 2011, ISBN 2911939875
אתה מחובר! (גרמנית), פטרישה קלובוסיצקי, ברלין: אולשטיין ורלג, 2011. מסת"ב 978-3-550-08893-3
ראו גם

המהפכה התוניסאית
האביב הערבי
זין אל אבידין בן עלי
מוחמד בואזזי
היסטוריה של תוניסיה
מוטגנסיס

מוטגנסיס (באנגלית: Mutagenesis) הוא תהליך, שבו המידע הגנטי של אורגניזם משתנה ונוצרת מוטציה. מוטגנסיס קורה בטבע באופן ספונטני, או עקב חשיפה למוטגנים. המוטגנסיס עלול לגרום למחלות ממאירות ולמחלות תורשתיות, ומאידך הוא גם מהכוחות המניעים את האבולוציה.
ניתן לגרום למוטגנסיס באופן מלאכותי בתהליכים מעבדתיים. ניסויים ראשונים ליצירת מוטגנסיס מלאכותי נעשו, במחצית הראשונה של המאה ה-20, על ידי זוכה פרס נובל הרמן מולר, שרלוט אאורבך, ג. מ. רובסון ויוסף רפופורט. בעקבות ניסויים אלו נוצר הענף המדעי של המוטגנסיס.
הערות שוליים

↑  גילוי המוטגנסיס באמצעות גז חרדל על ידי אאורבך ורובסון :Brian J. Kilbey  (באנגלית)
| --- | --- |
בקרת זהויות :  NLI: 987007555873005171  BnF: cb119732775 (data)  GND: 4170881-7  LCCN: sh85089125  NKC: ph123048 
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
מוזג

מוזג ישראלי
מוזגת
מוֹזֵג (גם: מַרְזֵחָן, או בַּרְמֶן, לקוח מאנגלית: Bartender) הוא אדם העובד בבית עסק המגיש משקאות. לרוב, מוזג מוכשר לעבודה של הכנה, מזיגה, ערבוב והגשה של משקאות אלכוהוליים, אך גם עוסק בהכנת והגשת משקאות קלים ומשקאות קפה.
בעולם קיימים בתי ספר רבים למוזגים. קורס המוזגים כולל בדרך כלל היכרות עם היסטוריית האלכוהול, סדנת קוקטיילים, אופן ייצור המשקאות, סדר ייצורם, והתאמתם למזון; סדנאות יין, פליירינג ועוד. בחלק ממדינות ארצות הברית יכול אדם לעבוד כמוזג רק אחרי קבלת רישיון מיוחד.
אופיו של מקצוע המוזג משתנה ממדינה למדינה. במרבית מדינות המערב, מוזג הוא מקצוע זמני שמושך צעירים וצעירות המעוניינים בהשלמת הכנסה בזמן הלימודים באוניברסיטה או לפני בחירת מסלול קריירה. בארצות הברית, בה מועסקים כחצי מיליון מוזגים, מתקיימת חלוקה כמעט שווה בין אלה העוסקים במקצוע באופן זמני לבין אלה הבוחרים להיות מוזגים מקצועיים.
בכל מדינות העולם, מרכיב נכבד משכרו של המוזג נגזר מטיפים המשולמים בנוסף למשכורת המעביד. בארצות הברית למשל, השכר הממוצע למוזג, לא כולל טיפים, עמד בשנת 2008 על $18,350 בשנה.
בישראל

ישראל נמנית עם המדינות שבהן מרבית המוזגים הם צעירים העוסקים בעבודה זו באופן זמני. בהתאם לאופיה של המדינה, צעירים אלה נמצאים בדרך כלל לאחר שירות צבאי.
למרות שהמדינה אינה דורשת הסמכה מקצועית מצד העוסקים בתחום, הרוב המכריע של המעסיקים מעדיף מוזגים שעברו הכשרה מקצועית באחד מבתי הספר הפעילים בתחום. המדינה דווקא כן מכירה בחשיבות העיסוק הזה עבור משוחררים טריים, ואלה יכולים לממן את עלות הקורס על חשבון הפיקדון הצבאי, כפי שמקובל במקצועות נדרשים אחרים.
בארץ אין נתונים רשמיים על משכורת ממוצעת של מוזגים.
ראו גם

קוקטייל (סרט)
פאב
אוֹצֵר יין
בריסטה
הערות שוליים

↑  נתוני משרד העבודה האמריקני על שכר מוזגים.
| קוקטיילים |
| --- | --- | --- |
| סוגי קוקטיילים | קוקטייל יין • קוקטיילי שלהבת • קוקטיילי חנקן נוזלי • סאוור • פונץ' |  |
| ציוד וכלים לקוקטיילים | שייקר •  כפית בר • מבחש • מסננת קוקטיילים • מגרסת קרח • ג'יגר |  |
| עיטורי קוקטייל | דובדבן מסוכר • מטריית קוקטייל • קשית שתייה |  |
| סירופים וציוד נוסף | מי סוכר • גרנדין • מכונת קפה • מסחטה • בלנדר |  |
| כוסות לקוקטיילים |  כוס מרטיני •  כוס אולד פאשנד •  כוס ברנדי סניפטר •  כוס הייבול •    כוס יין •  כוס מרגריטה •  כוס קולינס •  כוס שמפניה |  |
| אחר | בר • מסיבת קוקטייל • פליירינג • מוזג • איגוד הברמנים הבינלאומי • אנגוסטורה ביטרס • שמלת קוקטייל |  |
| --- | --- |
בקרת זהויות :  NLI: 987007283006505171  BnF: cb11965881b (data)  GND: 4335579-1  LCCN: sh85011979  LNB: 000346134  NDL: 01219447  NKC: ph234838 
ערך זה הוא קצרמרבנושא משקאות. אתם מוזמנים לתרום לוויקיפדיה ו.
מוזאלה סאמוקונגה

מוזאלה סאמוקונגה (באנגלית: Muzala Samukonga; נולד ב-9 בדצמבר 2002) הוא אתלט זמבי, אלוף אפריקה (סנט פייר 2022) בריצת 400 מטר.
ביוגרפיה

סאמוקונגה נולד וגדל בזמביה.
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית סיים סאמוקונגה במקום התשיעי בריצת 400 מטר בשיא אישי חדש של 45.02 שניות.
ביוגרפיה > 2022 > אלוף אפריקה

באליפות אפריקה שנערכה באוגוסט בסנט פייר שבמאוריציוס זכה סאמוקונגה במדליית זהב בריצת 400 מטר בתוצאה של 45.31 שניות. הוא זכה עם נבחרת השליחים של זמביה במדליית כסף במרוץ שליחים 4x400 מטר, בתוצאה של 3:05.53 דקות.
שיאים אישיים

200 מטר: 20.48 שניות (2022)
400 מטר: 43.91 שניות (2023), שיא זמביה
לבוב (כדורגל)

לוגו המועדון בשנים 2006–2018.
לוגו הקבוצה בשנים 2019–2021
לבוב ("לביב" בתעתוק מאוקראינית; באוקראינית: ТзОВ «Професійний футбольний клуб „Львів“»; רשמית "מועדון הכדורגל המקצועני "לבוב"") הוא מועדון כדורגל אוקראיני מהעיר לבוב, שהוקם בתחילה בשנת 2006. מאז 2011, הקבוצה מארחת את משחקי הבית בארנה לבוב, המכיל 34,915 מושבים.
היסטוריה > לבוב (1992–2011)

בעבר התקיימה קבוצה עם שם זה, שנטלה חלק באליפויות העיר לבוב ואליפות מחוז לבוב והשתתפה גם באליפות הליגה הראשונה, אך לקבוצה שהוקמה בשנת 2006 אין קשר לקבוצה ההיסטורית.
היסטוריה > לבוב (2006–2012)

המועדון הוקם במאי 2006 והעפיל לליגה הראשונה כמחליף למועדון האזוביק שפשט רגל וייצג את מחוז לבוב. המועדון נרשם ב-22 במאי 2006 כחברה בע"מ בשם "מועדון הכדורגל 'לבוב'". לנשיא המועדון מונה יורי קינדזרסקי.
בעונת הבכורה שלה הגיעה לבוב למקום ה-11 וכבשה 45 שערים. בתחילת העונה הבאה, בתחילת חודש ספטמבר 2007, המועדון עבר לאצטדיון החדש שנבנה קניאז'ה ארנה בדוברומיל, ממערב לסמביר. אצטדיון זה הוקם על ידי חברת הביטוח האוקראינית קניאז'ה והיא נותנת החסות הראשית של המועדון. המגרש הביתי הקודם של המועדון היה אצטדיון SKA בלבוב שלא עמד בדרישות התאחדות הכדורגל האוקראינית לליגה המקצוענית.
בעונת 2007/08 סיימה לבוב במקום השני בליגה הראשונה והעפילה לראשונה לליגת העל, מה שהפך את המועדון לאחד ממייסדי הפרמייר ליג החדש. בעונת 2008/09, למרות ניצחון סנסציוני במשחק הפתיחה 0–2 נגד שחטאר, לבוב ירדה בתום העונה לליגה הראשונה. המשחק המכריע עבורה התרחש בסיבוב האחרון מול קבוצה אחרת מלבוב, קרפטי, בדרבי של לבוב, כאשר הפסידה 1–2. בעונה הראשונה של המועדון בליגת העל לבוב אירחה באצטדיון אוקראינה יחד עם קרפטי במסגרת חוזה שכירות. בשנת 2009 העיר לבוב השכירה את האצטדיון לקבוצת לבוב. ברם, זמן קצר לאחר מכן הקבוצה פורקה בעקבות קשיים כלכליים.
היסטוריה > לבוב (מאז 2016)

בשנת 2016 המועדון הוקם מחדש והוכרז כי ישתתף בליגה השנייה. במאי 2018 העפיל המועדון לליגת העל האוקראינית ומתמודד בה מאז עונת 2018/2019.
הישגים לפי עונה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| עונה | ליגה | מיקום | משחקים | ניצחונות | שוויונות | הפסדים | שערי זכות | שערי חובה | ניקוד | גביע | אחר | אחר | הערות |
| --- | --- | --- | --- | --- | --- | --- | --- | --- | --- | --- | --- | --- | --- |
: לבוב
| 2005/06 | הליגה הראשונה | 6 | 34 | 14 | 10 | 10 | 35 | 33 | 52 | 1/8 |  |  |  |
| 2006/07 | הליגה הראשונה | 11 | 36 | 13 | 8 | 15 | 45 | 45 | 47 | 1/8 |  |  |  |
| 2007/08 | הליגה הראשונה | ‏2 | 38 | 23 | 5 | 10 | 58 | 29 | 74 | 1/8 |  |  |  עלתה ליגה |
| 2008/09 | ליגת העל | 15 | 30 | 6 | 8 | 16 | 24 | 39 | 26 | 1/8 |  |  |  ירדה ליגה |
| 2009/10 | הליגה הראשונה | 4 | 34 | 19 | 6 | 9 | 49 | 22 | 63 | 1/32 |  |  |  |
| 2010/11 | הליגה הראשונה | 5 | 34 | 17 | 8 | 9 | 52 | 28 | 59 | 1/32 |  |  |  |
| 2011/12 | הליגה הראשונה | 17 | 34 | 6 | 3 | 25 | 21 | 79 | 21 | 1/32 |  |  | פורק |
המועדון פורק ולא היה קיים בשנים 2012–2016
| 2016/17 | ליגה חובבנית | 10 | 20 | 3 | 4 | 13 | 19 | 31 | 13 |  |  |  |  עלתה ליגה |
| 2017/18 | הליגה הראשונה | 5 | 27 | 10 | 6 | 11 | 28 | 29 | 36 | 1/4 |  |  |  |
מועדון הכדורגל המקצועני "לבוב"
| 2018/19 | ליגת העל | 6 | 32 | 8 | 10 | 14 | 25 | 40 | 34 | 1/4 |  |  |  |
| 2019/20 | ליגת העל | 11 | 32 | 5 | 9 | 18 | 25 | 57 | 24 | 1/8 |  |  |  |
2020/21:
הנהלה > נשיאים

2006–2009: יורי קינצרסקי
2009–2012: ירוסלב הריסיו
2016–2018: רומן מיכאיליב
מאז 2018: בוהדן קופיטקו
בשנים 2008–2009, חברת לוטו הייתה מלבישת הקבוצה.
תארים

סגנות (1): 2007/08
הערות שוליים

↑  Druzdyev, O. "Lviv" beginning of new history (“Львів” початок нової історії). Fan site of FC Lviv.
↑  FC "Lviv" does not belong to the city (ФК “Львів” не належить місту). Shchodennyi Lviv. 26 May 2006
↑  "Олег Лужний може очолити ФК Львів". champion.com.ua. נבדק ב-22 באפריל 2018. {{cite web}}:  (עזרה)
↑  Artur Valerko. Mykhailiv: FC Lviv will play at Arena Lviv. Stadion Ukraina is as a reserve (Михайлів: ФК Львів гратиме на Арені Львів. Стадіон Україна – в резерві). Sport Arena. 14 July 2018
מבחן שילינג

מבחן שילינג (Schilling test) הוא בדיקה רפואית ללוקים בחוסר של ויטמין B12, שמטרתה לבדוק האם החוסר נגרם עקב בעיות בספיגה במערכת העיכול, ואם כן - האם הסיבה היא חוסר של פקטור פנימי (כפי שקורה באנמיה ממארת), או לא.
קיימות מספר גרסאות לבדיקה זו.
שלב ראשון של הבדיקה

בשלב הראשון של הבדיקה, מקבל הנבדק לשתות ויטמין B12 מסומן באמצעות איזוטופ רדיואקטיבי של קובלט (בדרך כלל משתמשים באיזוטופ 57Co או 58Co).
במקביל מקבל הנבדק זריקה של ויטמין B12 רגיל לא רדיואקטיבי.
הנבדק אוסף שתן של 24 שעות.
תוצאה תקינה: נבדק ללא הפרעות בספיגה של ויטמין B12, יפריש את רוב הוויטמין B12 הרדיואקטיבי שהוא שתה - לשתן, ואז לפחות 10% מהוויטמין B12 בשתן יהיה הרדיואקטיבי.
תוצאה לא תקינה: לנבדק עם הפרעות בספיגה (עקב אנמיה ממארת או עקב סיבות אחרות) - פחות מ-5% מהוויטמין B12 בשתן יהיה רדיואקטיבי, ובמקרה כזה ממשיכים לשלב השני.
שלב שני של הבדיקה

חוזרים על הבדיקה כמו בשלב הראשון, אך הפעם הנבדק שותה גם פקטור פנימי - בנוסף לוויטמין B12 רדיואקטיבי.
אם התוצאה תקינה (לפחות 10% מהוויטמין B12 בשתן של 24 שעות הוא רדיואקטיבי) - האבחנה היא אנמיה ממארת.
אם התוצאה עדיין איננה תקינה (פחות מ-5% מהוויטמין B12 בשתן הוא רדיואקטיבי) - הסיבה לכך היא תת-ספיגה - עקב דגנת (מחלת צליאק) או עקב מחלות אחרות של מערכת העיכול.
הערות שוליים

↑  למרות השם - אנמיה ממארת איננה מחלה ממארת.
↑  או סיבות אחרות לחוסר של פקטור פנימי: לאחר כריתת קיבה, עקב דלקת קיבה ניוונית Atrophic Gastritis, או עקב חוסר מולד של פקטור פנימי (נדיר).